ddrg/super_eurlex huggingface dataset:
4.1.4.2

Komitea suosittaa kokonaisvaltaisemman lähestymistavan omaksumista rahoituksen saantia koskeviin kysymyksiin. Tämä sisältäisi seuraavat seikat: — On valveutettava yritysten omistaja-johtajia havaitsemaan, mitä vaaditaan kasvun rahoituksen varmistamiseksi. Tämä voitaisiin toteuttaa vakiintuneiden yritysten tukiverkostojen avulla. — Rahoituslaitokset on saatava ymmärtämään rahoitusta ja kasvulleen tukea tarvitsevien yritysten tarpeita: tämä puolestaan edellyttää, että rahoitussektorilla ymmärretään entistä paremmin yrittäjyyttä. — Julkiset hankinnat on avattava pienyrityksille. Tämä on suorin kysyntäpuolen toimi, johon julkinen sektori voi ryhtyä. Kuten komitea toteaa vihreää kirjaa koskevassa lausunnossaan, monet esteet rajoittavat pienten yritysten mahdollisuuksia päästä osallisiksi julkisista hankinnoista (8), ja myös julkisviranomaiset kohtaavat hallinnollisia esteitä. Koska tämä voisi hyödyttää molempia osapuolia ja taloutta yleensä, on kuitenkin syytä pohtia edelleen, kuinka tällä alalla voitaisiin edetä. Myönteisenä mallina voidaan pitää Yhdysvaltoja, jossa liittovaltion elinten pyrkimyksenä on myöntää 23 prosenttia julkisista hankintasopimuksista pienyrityksille. — Verotukseen liittyviä velvoitteita on yksinkertaistettava ja helpotettava. Vaikka toimintasuunnitelmassa esitetään tästä joitakin mielenkiintoisia ajatuksia, mahdollisuuksia ei vielä ole pohdittu tarpeeksi perusteellisesti. Komitea myöntää, että konkreettisten toimenpiteiden täytäntöönpano kuuluu jäsenvaltioiden ja joissain tapauksissa alueellisten tai jopa paikallisten viranomaisten toimivaltaan. Komitea toistaa aiemman ehdotuksensa luoda verokannustimia, jotka kannustaisivat sijoittamaan voittovarat takaisin yrityksiin (9). Tätä ehdotusta ei mainita toimintasuunnitelmassa.
1.2

Kyseiset ehdotukset ovat osa Lissabonissa asetettua strategista tavoitetta, jonka mukaan Euroopan unionin on edistettävä tutkimusta, jotta siitä tulee vuoteen 2010 mennessä maailman kilpailukykyisin ja dynaamisin osaamistalous. On arvioitu, että voidakseen toteuttaa kyseisen tavoitteen Euroopan unioni tarvitsee 700 000 uutta tutkijaa. Tavoitteeseen pääsemiseksi on ryhdyttävä seuraaviin toimenpiteisiin: — On kannustettava nuoria valitsemaan luonnontieteellisiä koulutuslinjoja. — On parannettava tutkijoiden uranäkymiä Euroopan unionissa. — On lisättävä koulutus- ja liikkuvuusmahdollisuuksia.
1.2

Ehdotettuja muutoksia ovat mm. seuraavat: — Muutokset, joiden tavoitteena on vahvistaa seurantakeskuksen roolia. Tarkoituksena on erityisesti, että seurantakeskus pystyisi seuraamaan etenkin nuorten keskuudessa esiintyviä uusia huumeidenkäyttömuotoja, sillä nuoret käyttävät yhä useammin sekaisin laittomia ja laillisia aineita kuten alkoholia, sekä kehittämään indikaattoreita, joiden avulla keskus voi arvioida EU:n huumausainepolitiikkaa ja -strategiaa. — Muutokset, joiden avulla otetaan huomioon EU:n laajentuminen. Tarkoitus on perustaa seurantakeskukselle johtoryhmä, jonka tehtävänä on avustaa hallintoneuvostoa. Lisäksi ehdotetaan seurantakeskuksen tiedekomitean kokoonpanon tarkistamista. — Muutokset, joiden tavoitteena on selvittää alkuperäisen asetuksen soveltamisen yhteydessä ilmenneitä epäselvyyksiä. Erityisesti tämä koskee viittausta Reitox-yhteyspisteisiin erityiskeskusten sijasta.
1.3

Direktiivin voimaantulon jälkeen sellaisten valmisteveron alaisten tuotteiden liikkuminen, joista on jo kannettu valmistevero ja joihin sovelletaan direktiivin 7–10 artiklan säännöksiä, on selvästi lisääntynyt. Tämän vuoksi joissakin jäsenvaltioissa on elinkeinonharjoittajien vaatimuksesta otettu käyttöön yksinkertaistettuja menettelyjä. Myös suuri yleisö on valittanut usein kyseisten artiklojen soveltamistavasta.
2.6

Yksityisen varastoinnin tuki — Kyseinen järjestelmä on jo osoittanut tehottomuutensa, koska se ei ole pystynyt sopeutumaan markkinatilanteisiin. Järjestelmän on oltava joustava ja automaattisesti käynnistyvä, ja sitä on käytettävä ainoastaan alan vakavien kriisitilanteiden ratkaisemiseen. Myös järjestelmän käynnistyshintoja on tarpeen ajantasaistaa hintojen nykyisen viitekehyksen mukaisesti.
1.8

Uusimmista Eurostatin keräämistä vammaisten työllisyyttä koskevista tilastotiedoista ilmenee, että 78 % työikäisistä vaikeavammaisista on työvoiman ulkopuolella, kun ei-vammaisten vastaava osuus on 27 %. Työvoiman piirissä olevien keskuudessa vaikeavammaisten työttömyysaste on lähes kaksinkertainen ei-vammaisiin verrattuna. Vain 16 %:lla työrajoitteisista on työssään jonkinlaisia apuvälineitä (3). Kun tilastot eriytetään sukupuolittain, käy ilmi, että vammaisten naisten asema on tätäkin huonompi.
3.8

Uudelleensuunnittelu ja eristämisen parantaminen on siten keskeisen tärkeää muidenkin kaasujen turvallisen käytön sallimiseksi. Vaihtoehtoina ovat HFC 152a, joka on lievästi tulenarkaa mutta jonka globaalinen lämmityspotentiaali (GWP) on vain 140, butaani, joka on erittäin tulenarkaa, mutta jonka GWP on vain 3, ja hiilidioksidi, joka ei ole tulenarkaa mutta jonka käyttöpaine on korkeampi. Hiilidioksidin käyttö saattaa lisätä polttoaineen kulutusta ja aiheuttaa ajoneuvon sisällä olevien henkilöiden tukehtumisen onnettomuustilanteessa. Asialla on suuri vaikutus moottorien ja korien suunnitteluun ja huoltoon sekä kaasun poistoon tai kierrätykseen ajoneuvojen käytöstäpoistamisen yhteydessä.
1.3.1

Sosiaalinen, taloudellinen ja poliittinen toimintakehys on muuttunut perusteellisesti sen jälkeen kun valmisteveroja koskeva direktiivi laadittiin ja hyväksyttiin ja kun sen soveltamisalaa laajennettiin. Myös sisämarkkinoiden koko ja jäsenvaltioiden välisen kaupan laajuus ovat muuttuneet. Unionin sisäisten liiketoimien kasvu ja jäsenvaltioiden erilaisten verojärjestelmien tuntemuksen paraneminen ovat lisänneet petoksia. Tässä yhteydessä on hyödynnetty unionitason lainsäädännön puutteita, jäsenvaltioiden verojärjestelmien välisiä huomattavia eroja sekä yleensä voimassa olevien valvontajärjestelmien tehottomuutta (4). Näin ollen valmisteveroja koskevaa jäsenvaltioiden välistä hallinnollista yhteistyötä ja tiedonvaihtoa on uudistettava, vahvistettava, yksinkertaistettava ja tehostettava.
4.1

Komitea on aina suhtautunut myönteisesti Euroopan unionin toimiin energiansäästöä ja energiatehokkuutta koskevan ympäristöulottuvuuden sisällyttämiseksi yritys- ja tuotantopolitiikkaan. Tämä on olennainen osa kilpailukykystrategiaa, joka on keskeisessä asemassa mm. Lissabonissa vuonna 2000 tehdyissä päätöksissä. Entistä järkevämmän energiankäytön edistäminen siten, että asia otetaan suunnittelussa huomioon heti alusta lähtien, on komitean mielestä täysin kannatettava tavoite.
Euroopan talous- ja sosiaalikomitean lausunto aiheesta "Ehdotus neuvoston asetus koheesiorahastosta (kodifioitu toisinto)" (KOM(2003) 352 lopullinen – 2003/0129 (AVC))



Virallinen lehti nro C 010 , 14/01/2004 s. 0028 - 0028



Euroopan talous- ja sosiaalikomitean lausunto aiheesta "Ehdotus neuvoston asetus koheesiorahastosta (kodifioitu toisinto)" (KOM(2003) 352 lopullinen - 2003/0129 (AVC)) (2004/C 10/09) Euroopan unionin neuvosto päätti 30. kesäkuuta 2003 Euroopan yhteisön perustamissopimuksen 262 artiklan nojalla pyytää Euroopan talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "talous- ja rahaliitto, taloudellinen ja sosiaalinen yhteenkuuluvuus" -erityisjaosto antoi lausuntonsa 11. syyskuuta 2003. Esittelijä oli Francisco João Silva. Euroopan talous- ja sosiaalikomitea hyväksyi 24. ja 25. syyskuuta 2003 pitämässään 402. täysistunnossa (syyskuun 24. päivän kokouksessa) seuraavan lausunnon. Äänestyksessä annettiin 123 ääntä puolesta, 1 vastaan, ja 3 pidättyi äänestämästä. 1. Euroopan talous- ja sosiaalikomitea kannattaa komission aloitetta koheesiorahastosta annetun neuvoston asetuksen (EY) N:o 1164/94 kodifioimiseksi. 2. Tällä toimella edistetään yhteisön lainsäädännön yksinkertaistamista ja ymmärrettävyyttä alalla, jolla on erityinen merkitys Euroopan unionin rakennustoimen nykyisessä vaiheessa. Bryssel 24. syyskuuta 2003. Euroopan talous- ja sosiaalikomitean puheenjohtaja Roger Briesch
Euroopan talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiivi kaksipyöräisten moottoriajoneuvojen matkustajan kädensĳasta" (KOM(2003) 145 lopullinen – 2003/0058 (COD))



Virallinen lehti nro C 234 , 30/09/2003 s. 0019 - 0019



Euroopan talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiivi kaksipyöräisten moottoriajoneuvojen matkustajan kädensijasta" (KOM(2003) 145 lopullinen - 2003/0058 (COD)) (2003/C 234/04) Neuvosto päätti 9. huhtikuuta 2003 Euroopan yhteisön perustamissopimuksen 95 artiklan nojalla pyytää Euroopan talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "yhtenäismarkkinat, tuotanto ja kulutus" -erityisjaosto antoi lausuntonsa 25. kesäkuuta 2003. Esittelijä oli Patrizio Pesci. Euroopan talous- ja sosiaalikomitea hyväksyi 16. ja 17. heinäkuuta 2003 pitämässään 401. täysistunnossa (heinäkuun 16. päivän kokouksessa) seuraavan lausunnon. Äänestyksessä annettiin 112 ääntä puolesta 3:n pidättyessä äänestämästä. 1. Ehdotuksen tavoitteena on kodifioida yhteen direktiiviin kaikki vuodesta 1993 lähtien annetut säädökset, jotka koskevat kaksipyöräisten moottoriajoneuvojen matkustajan kädensijaa. 2. Komitean mielestä on erittäin hyödyllistä koontaa kaikki asiaa koskevat säädökset yhteen direktiiviin. Yksinkertaistaminen on hyvin tärkeää yhtenäismarkkinoilla, ja sen toteuttamatta jättäminen voi vakavasti hidastaa teollisuuden kehitystä etenkin moottoriajoneuvojen alalla. On vahvistettu, ettei kodifioinnilla muuteta säädösten asiasisältöä vaan sillä pyritään ainoastaan yksinkertaistamaan ja selkeyttämään yhteisön lainsäädäntöä. Komitea on erittäin tyytyväinen kyseiseen tavoitteeseen ja kannattaa - edellä mainitun vahvistuksen huomioon ottaen - komission ehdotusta. Bryssel 16. heinäkuuta 2003. Euroopan talous- ja sosiaalikomitean puheenjohtaja Roger Briesch
Euroopan talous- ja sosiaalikomitean lausunto aiheesta "Ehdotus neuvoston asetus sianliha-alan yhteisestä markkinajärjestelystä" (KOM(2003) 297 lopullinen – 2003/0104 (CNS))



Virallinen lehti nro C 234 , 30/09/2003 s. 0094 - 0094



Euroopan talous- ja sosiaalikomitean lausunto aiheesta "Ehdotus neuvoston asetus sianliha-alan yhteisestä markkinajärjestelystä" (KOM(2003) 297 lopullinen - 2003/0104 CNS) (2003/C 234/22) Neuvosto päätti 7. heinäkuuta 2003 Euroopan yhteisön perustamissopimuksen 36 ja 37 artiklan nojalla pyytää Euroopan talous- ja sosiaalikomitean lausunnon edellä mainitusta ehdotuksesta. Euroopan talous- ja sosiaalikomitean työvaliokunta pyysi 17. kesäkuuta 2003 "maatalous, maaseudun kehittäminen, ympäristö" -erityisjaostoa vastaamaan asian valmistelusta. Asian kiireellisen luonteen vuoksi Euroopan talous- ja sosiaalikomitea nimesi 16.-17. heinäkuuta 2003 pitämässään 401. täysistunnossa (heinäkuun 16. päivän kokouksessa) yleisesittelijäksi Joan Caball i Subiranan ja hyväksyi seuraavan lausunnon. Äänestyksessä annettiin 26 ääntä puolesta ja 1 vastaan 1:n pidättyessä äänestämästä. 1. Tällä ehdotuksella on tarkoitus kodifioida sianliha-alan yhteisestä markkinajärjestelystä 29 päivänä lokakuuta 1975 annettu neuvoston asetus (ETY) N:o 2759/75(1). Uudella asetuksella korvataan siihen sisällytetyt säädökset. Kodifioitavien säädösten asiasisältöä ei ole muutettu tässä ehdotuksessa, vaan niihin on yhdistettäessä tehty ainoastaan kodifioinnin edellyttämät muodolliset muutokset. 2. Komitean mielestä on erittäin hyödyllistä koontaa kaikki asiaa koskevat säädökset yhteen asetukseen. Komitea ja komissio pitävät Kansalaisten Eurooppa -hankkeen kannalta tärkeänä yhteisön lainsäädännön yksinkertaistamista ja selkeyttämistä, jotta siitä saataisiin yksiselitteisempää ja luettavampaa tavallisille kansalaisille. Kansalaiset saisivat näin uusia mahdollisuuksia ja tilaisuuksia käyttää lainsäädännön heille tarjoamia erityisiä oikeuksia. On vahvistettu, ettei kodifioinnilla muuteta säädösten asiasisältöä millään tavoin vaan sillä pyritään ainoastaan yksinkertaistamaan ja selkeyttämään yhteisön lainsäädäntöä. Komitea on erittäin tyytyväinen kyseiseen tavoitteeseen ja kannattaa - edellä mainitun vahvistuksen huomioon ottaen - komission ehdotusta. Bryssel 16. heinäkuuta 2003 Euroopan talous- ja sosiaalikomitean puheenjohtaja Roger Briesch (1) Toteutettu Euroopan parlamentille ja neuvostolle annetun komission tiedonannon - Yhteisön säännösten kodifiointi, KOM(2001) 645 lopullinen - mukaisesti.
Talous- ja sosiaalikomitean lausunto aiheista:Ehdotus Euroopan parlamentin ja neuvoston asetus yhteisön metsien suojelusta ilmansaasteilta annetun neuvoston asetuksen (ETY) N:o 3528/86 muuttamisesta, jaEhdotus Euroopan parlamentin ja neuvoston asetus metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta



Virallinen lehti nro C 080 , 03/04/2002 s. 0045 - 0045



Talous- ja sosiaalikomitean lausunto aiheista: - "Ehdotus Euroopan parlamentin ja neuvoston asetus yhteisön metsien suojelusta ilmansaasteilta annetun neuvoston asetuksen (ETY) N:o 3528/86 muuttamisesta", ja - "Ehdotus Euroopan parlamentin ja neuvoston asetus metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta" (2002/C 80/10) Neuvosto päätti 20. joulukuuta 2001 Euroopan yhteisön perustamissopimuksen 175 artiklan nojalla pyytää talous- ja sosiaalikomitean lausunnon edellä mainituista ehdotuksista. Talous- ja sosiaalikomitea antoi lausunnon valmistelun yleisesittelijä Seppo Kallion tehtäväksi. Talous- ja sosiaalikomitea hyväksyi 16. ja 17. tammikuuta 2002 pitämässään 387. täysistunnossa (tammikuun 16. päivän kokouksessa) yksimielisesti seuraavan lausunnon. 1. Yleistä 1.1. Talous- ja sosiaalikomitea on jo aikaisemmissa lausunnoissaan vuosina 1997(1) ja 1999(2) tukenut ko. asetuksien jatkamista ja voi nytkin tukea pyydettyä vuoden jatkoa näille kahdelle metsäsektorin tärkeälle järjestelmälle. 1.2. TSK viittaa tässä yhteydessä uudelleen vuoden 1999 lausuntoon järjestelmien sisällöstä. Komitea ei halua esittää tässä vaiheessa lisähuomautuksia järjestelmien sisältöön vaan odottaa komission uusia tarkistusehdotuksia, jotka piti tehdä vuoden 2001 lopussa. 1.3. Komitea viittaa tässä yhteydessä mm. komission vuonna 1998 antamaan Euroopan unionin metsästrategiaan(3), jossa esitetään tarkennusvaatimuksia mm. metsäpalojen seurantajärjestelmistä. 2. Yhteenveto TSK korostaa nyt voimakkaasti sitä, että molempien asetusten tarkistusehdotukset tulisi nopeasti saada aikaan. Kestävän kehityksen toteuttaminen EU:n metsiä koskevassa lainsäädännössä edellyttää, että kyseisten asetusten jatko- ja muutostarpeet toteutetaan nopeasti ajankohtaista tilannetta vastaavaksi. Tässä yhteydessä komitea viittaa erityisesti vuoden 1999 lausunnon asiakohtaan 2.4 ja siinä esitettyihin muutamiin perustarpeisiin. Bryssel, 16. tammikuuta 2002. Talous- ja sosiaalikomitean puheenjohtaja Göke Frerichs (1) EYVL C 66, 3.3.1997. (2) EYVL C 51, 23.2.2000. (3) KOM(98) 649, 3.11.1998.
Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiivi neuvoston direktiivin 93/42/ETY, sellaisena kuin se on muutettuna ihmisverestä tai -veriplasmasta peräisin olevia pysyviä johdannaisia sisältävien lääkinnällisten laitteiden osalta annetulla direktiivillä 2000/70/EY, muuttamisesta"



Virallinen lehti nro C 048 , 21/02/2002 s. 0069 - 0069



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiivi neuvoston direktiivin 93/42/ETY, sellaisena kuin se on muutettuna ihmisverestä tai -veriplasmasta peräisin olevia pysyviä johdannaisia sisältävien lääkinnällisten laitteiden osalta annetulla direktiivillä 2000/70/EY, muuttamisesta" (2002/C 48/16) Neuvosto päätti 15. syyskuuta 2001 Euroopan yhteisön perustamissopimuksen 95 artiklan nojalla pyytää talous- ja sosiaalikomitean lausunnon aiheesta edellä mainitusta ehdotuksesta. Asian valmistelusta vastannut "työllisyys, sosiaaliasiat, kansalaisuus" -jaosto antoi lausuntonsa 7. marraskuuta 2001. Ainoa esittelijä oli Carlos Ribeiro. Talous- ja sosiaalikomitea hyväksyi 28. ja 29. marraskuuta 2001 pitämässään 386. täysistunnossa (marraskuun 28. päivän kokouksessa) seuraavan lausunnon. Äänestyksessä annettiin 117 ääntä puolesta, 1 vastaan, ja 2 pidättyi äänestämästä. 1. Johdanto 1.1. Direktiivillä 2000/70/EY(1) muutetaan direktiiviä 93/42/ETY(2) siten, että sen soveltamisala laajennetaan koskemaan ihmisverestä tai -plasmasta peräisin olevia pysyviä johdannaisia sisältäviä lääkinnällisiä laitteita. 1.2. Sen jälkeen kun parlamentin asianomainen valiokunta oli hyväksynyt yhteisen kannan, joka johti direktiivin 2000/70/EY(3) antamiseen, jäsenvaltiot kiinnittivät komission huomion neuvoston hyväksymän sanamuodon virheellisyyteen. 1.3. Säädöksen valmisteluun osallistuneiden osapuolten eli neuvoston, parlamentin ja komission asiantuntijat vahvistivat sanamuodon virheellisyyden. Lisäksi oltiin samaa mieltä siitä, että virheellinen sanamuoto saattaa aiheuttaa sekaannusta direktiivin säännösten tulkinnassa ja että sen sanamuotoa olisi selvennettävä. 1.4. Näin ollen komissio ehdottaa uutta direktiiviä, joka sisältää direktiivin 2000/70/EY sanamuotoa selventävät välttämättömät muutokset. 2. Yleistä 2.1. Talous- ja sosiaalikomitea suhtautuu myönteisesti komission ehdotukseen, jolla on tarkoitus selventää direktiivin 2000/70/EY sanamuotoa. Bryssel 28. marraskuuta 2001. Talous- ja sosiaalikomitean puheenjohtaja Göke Frerichs (1) Euroopan parlamentin ja neuvoston direktiivi 2000/70/EY, annettu 16 päivänä marraskuuta 2000, neuvoston direktiivin 93/42/ETY muuttamisesta ihmisverestä tai -veriplasmasta peräisin olevia pysyviä johdannaisia sisältävien lääkinnällisten laitteiden osalta; EYVL L 313, 13.12.2000. (2) Neuvoston direktiivi 93/42/ETY, annettu 14 päivänä kesäkuuta 1993, lääkinnällisistä laitteista; EYVL L 169, 12.7.1993. (3) Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi in vitro -diagnostiikkaan tarkoitetuista lääkinnällisistä laitteista"; EYVL C 018, 22.1.1996.
Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi direktiivin 80/232/ETY muuttamisesta kahviuutteiden ja sikuriuutteiden nimellispainojen valikoiman osalta"



Virallinen lehti nro C 123 , 25/04/2001 s. 0033 - 0033



Talous- ja sosiaalikomitean lausunto aiheesta "Ehdotus: Euroopan parlamentin ja neuvoston direktiivi direktiivin 80/232/ETY muuttamisesta kahviuutteiden ja sikuriuutteiden nimellispainojen valikoiman osalta" (2001/C 123/06) Euroopan unionin neuvosto päätti 23. lokakuuta 2000 Euroopan yhteisön perustamissopimuksen 251 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut "yhtenäismarkkinat, tuotanto ja kulutus" -jaosto antoi lausuntonsa 10. tammikuuta 2001. Esittelijä oli Giorgio Liverani. Talous- ja sosiaalikomitea hyväksyi 24.-25. tammikuuta 2001 pitämässään 378. täysistunnossa (tammikuun 24. päivän kokouksessa) seuraavan lausunnon yksimielisesti. Tässä ehdotuksessa toteutetaan komission sitoumusta lisätä olemassa olevaan direktiiviin 80/232/ETY pakollinen painovalikoima, joka aiemmin sisältyi kahviuutteita ja sikuriuutteita koskevaan direktiiviin. Tarkoituksena on, että kyseisen valikoiman oikeudellisena perustana on yhteisön laki myös tulevaisuudessa. Painovalikoimaa ei ole tarpeen muuttaa, koska se takaa nykyiselläänkin riittävässä määrin tavaroiden vapaan liikkuvuuden kyseisellä alalla. Direktiivi tulee voimaan 20 päivän kuluttua sen julkaisemisesta. Näin lyhyt aika on perusteltu siitä syystä, että valikoima kuuluu jo nyt yhteisön säännöstöön, ja kaikki jäsenvaltiot ovat saattaneet sen osaksi kansallista lainsäädäntöään. Talous- ja sosiaalikomitea yhtyy komission ehdotukseen. Bryssel 24. tammikuuta 2001. Talous- ja sosiaalikomitean puheenjohtaja Göke Frerichs
Talous- ja sosiaalikomitean lausunto aiheesta : - "Ehdotus neuvoston direktiiviksi perunakasvien markkinoinnista" (kodifiointi), - "Ehdotus neuvoston direktiiviksi juurikkaiden siementen markkinoinnista " (kodifiointi), - "Ehdotus neuvoston direktiiviksi öljy- ja kuitukasvien siementen markkinoinnista" (kodifiointi), ja - "Ehdotus neuvoston direktiiviksi rehukasvien siementen markkinoinnista" (kodifiointi)



Virallinen lehti nro C 153 , 28/05/1996 s. 0051



Talous- ja sosiaalikomitean lausunto aiheesta: "Ehdotus neuvoston direktiiviksi perunakasvien markkinoinnista" (kodifiointi), "Ehdotus neuvoston direktiiviksi juurikkaiden siementen markkinoinnista" (kodifiointi), "Ehdotus neuvoston direktiiviksi öljy- ja kuitukasvien siementen markkinoinnista" (kodifiointi), ja "Ehdotus neuvoston direktiiviksi rehukasvien siementen markkinoinnista" (kodifiointi) (96/C 153/13) Neuvosto päätti 30. tammikuuta 1996 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainituista ehdotuksista. Asian valmistelusta vastannut maa- ja kalatalousjaosto antoi lausuntonsa 8. helmikuuta 1996. Esittelijänä oli Antoon Stokkers. Talous- ja sosiaalikomitea hyväksyi 28. ja 29. helmikuuta 1996 pitämässään 333. täysistunnossa (helmikuun 28. päivän kokouksessa) yksimielisesti seuraavan lausunnon. 1. Komitea hyväksyy komission ehdotukset seuraavien direktiivien kodifioinnista: neuvoston direktiivi perunakasvien markkinoinnista, neuvoston direktiivi juurikkaiden siementen markkinoinnista, neuvoston direktiivi öljy- ja kuitukasvien siementen markkinoinnista, neuvoston direktiivi rehukasvien siementen markkinoinnista. 2. Komitea on ilmaissut kantansa alkuperäisistä direktiiviehdotuksista asiakirjoissa CES 104/64 ja CES 509/68. Bryssel, 28. helmikuuta 1996. Talous- ja sosiaalikomitean puheenjohtaja Carlos FERRER
”3.4

He voivat kuitenkin hyväksyä kutsuja konferensseihin, vastaanottoihin tai kulttuuritapahtumiin ja ottaa vastaan niihin liittyvää vieraanvaraisuutta, mukaan lukien asiaan kuuluvaa kestitystä, jos heidän osallistumisensa tapahtumaan on sopusoinnussa niiden velvollisuuksien kanssa, jotka heidän EKP:n neuvoston jäseninä on täytettävä. Tässä yhteydessä he voivat hyväksyä sen, että järjestäjät korvaavat matka- ja majoituskulut heidän osallistumistaan vastaavalta ajalta, paitsi milloin järjestäjä on heidän valvontansa alainen laitos. EKP:n neuvoston jäsenten tulisi erityisesti noudattaa erityistä varovaisuutta yksityisten kutsujen osalta. Näitä sääntöjä sovelletaan samalla tavalla EKP:n neuvoston jäsenten puolisoihin tai avopuolisoihin, mikäli kutsut koskevat myös heitä ja mikäli heidän osallistumisensa vastaa hyväksyttyä kansainvälistä tapakäytäntöä.
(2)

Niissä tapauksissa, joissa kansallisia säännöksiä ja vakiintuneita käytäntöjä noudattaen tiedonantajat antavat tarvittavat tiedot muille toimivaltaisille viranomaisille kuin kansallisille keskuspankeille, näiden viranomaisten ja asianomaisten kansallisten keskuspankkien on toimittava yhteistyössä varmistaakseen, että EKP:n tilastovaatimukset täyttyvät. Tällaiseen yhteistyöhön olisi sisällytettävä pysyvän tiedonsiirtojärjestelmän luominen, jollei vastaavaa tavoitetta ole jo saavutettu kansallisen lainsäädännön avulla. Tällä hetkellä tämä vaatimus koskee Central Statistics Officen ja Central Bank of Irelandin yhteistyötä Irlannissa sekä National Statistics Officen ja Bank Ċentrali ta’ Malta/Central Bank of Maltan välistä yhteistyötä Maltassa. Lisäksi Suomessa ulkomaisia tilastoja koskevien tietojen kerääminen siirtyy 1 päivänä tammikuuta 2014 Suomen Pankilta Tilastokeskukselle. Täyttääkseen edellä mainitut tilastovaatimukset, Suomen Pankin ja Tilastokeskuksen olisi toimittava yhteistyössä.